'Krisis in Afrikaanse onderwys groei' | Netwerk24
Sassa-werker tronk toe weens bedrog
'n Werknemer van die Suid-Afrikaanse agentskap vir maatskaplike sekerheid (Sassa) is Dinsdag in die handelshof in Bellville tot 15 jaar tronkstraf gevonnis weens onwettige Sassa-uitbetalings van meer as R1 miljoen.
In 'n poging om geslagsgelykheid verder te bevorder, het Wêreldrugby aangekondig dat die benaming van sy vlagskip-toernooie voortaan "gender-neutraal" sal wees.
'n Gewonde Blou Bul is 'n gevaarlike Blou Bul.
John Dobson, afrigter van die Westelike Provinsie, meen die losskakel-binnesenter-kombinasie van Damian Willemse en Rikus Pretorius sal sy span se aanval opskerp in Saterdag se Curriebeker-rugbywedstryd teen die Vrystaat-Cheetahs in Bloemfontein.
Die ekonomie moet tog net nie groei nie, want as dít gebeur, gaan Eskom nie genoeg krag hê nie en sit ons weer met beurtkrag.
Nuwe gesigte in 'Suidooster' te sien
Daar is talle nuwe gesigte wat binnekort in die kykNET-sepie Suidooster te sien gaan wees, waaronder die vermaaklikheidskunstenaar Loukmaan Adams.
Driekamp-ster met stent in hart na wêreldkampioenskap
Drie jaar nadat 'n oud-Bloemfonteiner 'n stent in die hoofaar in sy hart gekry en 'n jaar nadat hy erg beseer is toe hy met sy fiets geval het, vertrek hy binne 'n week na Lausanne, Switserland, om ná jare weer aan die driekamp-wêreldkampioenskap deel te neem.
'Krisis in Afrikaanse onderwys groei'
Deur Denique Smith 27 April 2017 09:02
Die Helpmekaar Studiefonds se topstudente saam met Helpmekaar se direksievoorsitter, dr. Ebbe Dommisse. Van links na regs is Jeremi Swanepoel, Madeleine Nienaber, Chanel Lombard, Dommisse, Elani de Beer en Cillié Louw (medaljewenner).Foto: Verskaf
"Daar is 'n groeiende krisis met onderwys in Afrikaans. Dis dalk nog nie so sigbaar in die Wes-Kaap nie, maar glo my, dis op pad."
Só het prof. Theuns Eloff, voorsitter van die Trust vir Afrikaanse Onderwys en direkteur van die FW de Klerk-stigting, Vrydagaand op die Helpmekaar Studiefonds se jaarlikse Prestige-toekenningsgeleentheid in Stellenbosch gesê.
Die Helpmekaar Studiefonds is 'n maatskappy sonder winsbejag wat bekostigbare studiehulp aan voornemende studente bied.
Net in 2017 is 255 nuwe studielenings ter waarde van R41,7 miljoen reeds toegestaan.
Eloff was die gasspreker vir die Japie Helpmekaar-gedenklesing by dié geleentheid.
Volgens hom is die druk op Afrikaans as onderrigtaal in die Wes-Kaap minder vanweë die feit dat die meerderheid van die mense in die provinsie Afrikaans praat.
"Dis egter nie meer waar van enigiets noord van die Gariep nie. Alle Afrikaanse skole is daar onder groot druk om van Afrikaans ontslae te raak of ten minste parallelmedium te word, wat in 'n omgewing waar Afrikaans die minderheidstaal is, binne vyf jaar tot verengelsing kan lei."
Eloff het gesê daar moet holisties gekyk word na die pyplyn van Afrikaanse onderwys – van die kleuterskool tot by die universiteit – en hoeveel van elke instelling nodig is om die volgende vlak van onderrig volhoubaar te voed.
Die Helpmekaar Studiefonds se Prestigepryse, wat jaarliks erkenning gee aan die fonds se voorste akademiese presteerders, is aan die volgende uitblinkers toegeken: Elani de Beer, Chanel Lombard, Cillié Louw, Madeleine Nienaber en Jeremi Swanepoel. Die gesogte Helpmekaar-medalje is ook toegeken aan Cillié Louw vir die uitnemende akademiese prestasie wat hy behaal het in sy BSc Hons.-studies in Fisika.
Volgens dr. Ebbe Dommisse, voorsitter van die Helpmekaar Studiefonds se direksie, voldoen dié fonds in sy 101ste bestaansjaar steeds aan sy stigtingsideaal, naamlik om hulpbehoewende studente by te staan om hulle op tersiêre vlak te bekwaam.